MOJ VODIČ ZA

PRAKSU



1. Erasmus+ praksa
	1. **Što očekivati od prakse**
* Erasmus praksa izvrsna je prilika za stjecanje novih praktičnih iskustava iz područja mog zanimanja
* Njemačka predstavlja jednu od gospodarski najnaprednijih zemalja što podrazumijeva korištenje najnovijih tehnologija i praksi – Sada imam priliku učiti od najboljih ☺ !
* Praksa mi daje prednost pri budućem zaposlenju pred kolegama koje nisu imali priliku raditi u inozemstvu – Poslodavci posebno cijene radno iskustvo stečeno u inozemstvu
* Imam prilike upoznati novu kulturu, jezik i steći prijateljstva izvan granica Hrvatske.
	1. **Što se od mene očekuje**
* Da se ponašam odgovorno i da se pridržavam pravila kako na radnom mjestu tako i izvan njega
* Da slušam svog mentora i pokušavam dati sve od sebe na poslu
* Da poštujem svoje kolege i da u svakom trenutku imam razumijevanja za njih
* Da pokušam iskoristiti najbolje od ove prakse u pogledu učenja jezika, upoznavanja novih ljudi i upoznavanja nove kulture.



* 1. **Pravila ponašanja na radnom mjestu**
* Biti točan na poslu
* Slušati mentora i poštivati pravila ponašanja na radnom mjestu
* Ponijeti radnu odjeću i obuću
* Poštivati radno vrijeme koje poslodavac od mene očekuje (najčešće 8 sati + pauza koja nije uključena u radno vrijeme) – ovisi o poslodavcu
* Pokušati dati sve od sebe u svakodnevnim zadacima
* Ukoliko sam zbog bolesti ili iz drugog opravdanog razloga spriječen/a doći na posao, o tome obavezno moram na vrijeme obavijestiti mentora i nastavnika.

PAZI! Zbog čestih izostanaka s prakse postoji mogućnost da neću dobiti Europass certifikat i da ću morati vratiti novčana sredstva Agenciji za mobilnost, zato ću se pridržavati svega gore navedenog ☺

